stanford-oval/wikipedia huggingface dataset:
Strongyló (Poseidonía)

| --- | --- |
Sijainti:  37°22′31″N, 24°52′22″E, Sýros-Ermoúpoli Sýros, Etelä-Egean saaret Kreikka
Saariryhmä:  Kykladit
Pinta-ala:  0,027 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Strongyló (kreik. Στρογγυλό) on pieni Kreikan saari, joka kuuluu Kykladien saariryhmään ja sijaitsee Sýroksen saaren lounaisrannikon edustalla. Saaren pinta-ala on noin 0,027 neliökilometriä ja se on asumaton (vuonna 2011). Hallinnollisesti Strongyló kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen.
Strongyló (Foúrnoi)

| --- | --- |
Sijainti:  37°31′25″N, 26°29′41″E, Foúrnoi Korseón Ikaría, Pohjois-Egean saaret Kreikka
Saariryhmä:  Foúrnoi, Pohjoisen Egean saaret
Merialue:  Egeanmeri, Välimeri
Pinta-ala:  0,05 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Strongyló (kreik. Στρογγυλό) on pieni Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin ja sijaitsee saariryhmän pääsaaren Foúrnoin eteläpuolella sen ja Makronísin välissä. Saaren pinta-ala on noin 0,05 neliökilometriä ja se on asumaton (vuonna 2011). Hallinnollisesti Strongyló kuuluu Foúrnoi Korseónin kuntaan, Ikarían alueyksikköön ja Pohjois-Egean saarten alueeseen.
Strongylí (Makáres)

Strongylín saari (taustalla) Náxokselta nähtynä.
| --- | --- |
Muut nimet:  Strongyló (Στρογγυλό)
Sijainti:  37°04′09″N, 25°42′16″E, Náxos ja Pienet Kykladit Náxos, Etelä-Egean saaret Kreikka
Saariryhmä:  Makáres, Pienet Kykladit, Kykladit
Pinta-ala:  0,354 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Strongylí (kreik. Στρογγυλή, myös Strongýli, Στρογγύλη) eli Strongyló (Στρογγυλό, myös Strongýlo, Στρογγύλο) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin ja Makáres-saariin. Saaren pinta-ala on noin 0,354 neliökilometriä ja se on asumaton (vuonna 2011). Hallinnollisesti Strongylí kuuluu Náxoksen ja Pienten Kykladit kuntaan, Náxoksen alueyksikköön ja Etelä-Egean saarten alueeseen.
Strongylí on toiseksi suurin ja eteläisin Makáres-saarista, jotka sijaitsevat Náxoksen itäpuolella sen ja Donoúsan välissä. Saaren nimi viittaa sen pyöreyteen. Noin 500 metriä pohjoiseen sijaitsee Agía Paraskevín saari.
Statistics Canada

Statistics Canadan logo
Statistics Canada (ransk. Statistique Canada) on Kanadan valtion ylläpitämä tilastokeskus, jonka tarkoituksena on luoda tilastoja Kanadan väestöstä, yhteiskunnasta, taloudesta, kulttuurista ja luonnonvaroista. laitosta kutsutaan yleisesti nimellä StatsCan tai StatCan, jälkimmäisen ollessa virallinen lyhennys. The Economistin vertailussa StatCan on useasti todettu yhdeksi maailman parhaista tilastokeskuksista.
StatCan tekee yhteistyötä kaikkien Kanadan provinssien, territorioiden ja valtionhallinnon kanssa tuottaen puolueetonta tilastotietoa yhteiskunnasta. Statcan tekee vuosittain noin 350 kyselytutkimusta kaikilta yhteiskunnan alueilta. Tilastokeskuksen toimiin kuuluu myös joka viides vuosi järjestettävä väestönlaskenta. Väestönlaskenta suoritetaan jokaisen vuosikymmenen ensimmäisenä ja kuudentena vuonna. Kyselyyn vastaaminen on osittain määrätty pakolliseksi Kanadan laissa. Vuoden 2006 väestönlaskennassa StatCan otti yleiseen käyttöön verkkopalvelun, jossa vastaajat pystyivät palauttamaan kyselyn sähköisessä muodossa.
Statistics Canada perustettiin vuonna 1971, se korvasi vuodesta 1918 toimineen Dominion Bureau of Statisticsin.
StatCanin johtajat

Robert H. Coats (1918–1942)
Sedley A. Cudmore (1942–1945)
Herbert Marshall (1945–1956)
Walter E. Duffett (1957–1972)
Sylvia Ostry (1972–1975)
Peter G. Kirkham (1975–1980)
James L. Fry (1980)
Martin B. Wilk (1980–1985)
Ivan P. Fellegi (1985–2008)
Munir Sheikh (2008–2010)
Wayne Smith (2010–)
Aiheesta muualla

Statistics Canadan kotisivu (englanniksi) (ranskaksi)
Vuoden 2006 väestönlaskenta (englanniksi) (ranskaksi)
Soutu kesäolympialaisissa 1952 – miesten kahdeksikko

| Soutu kesäolympialaisissa 1952 > Luokat |
| --- | --- | --- |
|  |   | yksikkö |
|  |  | pariairokaksikko |
|  |  | perämiehetön kaksikko |
|  |  | perämiehellinen kaksikko |
|  |  | perämiehetön nelonen |
|  |  | perämiehellinen nelonen |
|  |  | kahdeksikko |
Helsingin olympiakisojen kahdeksikkosoutuun osallistui 14 venekuntaa. Kilpailut suoritettiin 20.–23. heinäkuuta Meilahden väliaikaisella soutustadionilla.
Alkuerät

Jokaisesta erästä kaksi nopeinta välieriin, muut 1. keräilyeriin.
Ensimmäiset keräilyerät

Erien voittajat 2. keräilyeriin. Muiden kilpailu päättyy.
Välierät

Kummankin erän voittaja loppukilpailuun, muut 2. keräilyeriin.
Toiset keräilyerät

Erien voittajat loppukilpailuun.
Loppukilpailu

| Sija | Maa | Miehistö | Aika |
| --- | --- | --- | --- |
| 1 |  Yhdysvallat | Frank Shakespeare William Fields James Dunbar Richard Murphy Robert Detweiler Henry Procter Wayne Frye Edward Stevens Charles Manring | 6.25,9 |
| 2 |  Neuvostoliitto | Jevgeni Brago Vladimir Rodimuškin Aleksei Komarov Igor Borisov Slava Amiragov Leonid Gissen Jevgeni Samsonov Vladimir Krjukov Igor Poljakov | 6.31,2 |
| 3 |  Australia | Robert Tinning Ernest Chapman Nimrod Greenwood David Anderson Geoffrey Williamson Mervyn Finlay Edward Pain Phil Cayzer Thomas Chessell | 6.33,1 |
| 4 |  Iso-Britannia | David Macklin Alastair MacLeod Nicholas Clack Roger Sharpley Edward Worlidge Charles Lloyd William Windham David Jennens John Hinde | 6.34,8 |
| 5 |  Saksa | Anton Reinartz Michael Reinartz Roland Freloff Heinz Zünkler Peter Betz Stefan Reinartz Hans Betz Anton Siebenhaar Hermann Zander | 6.42,8 |
Jugoslavia: Ladislav Matetic, Branko Belacic, Vladimir Horvat, Vojko Seravic, Karlo Pavlenc, Boris Beljak, Stanko Despot, Dragutin Husjak, Zdenko Bego.
Unkari: István Sándor, Csaba Kovács, Miklós Zágon, Tibor Nádas, Rezsõ Riheczky, Pál Bakos, László Márton, Béla Zsitnik, Róbert Zimonyi.
Kanada: Albert Chilcott, Jacob Taylor, Henry Westlake, Frank Young, John Sharp, Mervin Kaye, Angus Russel, George McCauley, Norman Rowe.
Tanska: Bjørn Stybert, Preben Hoch, Mogens Snogdahl, Jørn Snogdahl, Helge Schrøder, Bjørn Brønnum, Erik Hermansen, Ole Jensen, John Vilhelmsen.
Ruotsi: Lennart Andersson, Frank Olsson, John Niklasson, Gösta Adamsson, Ivan Simonsson, John Ek, Thore Börjesson, Rune Andersson, Sture Baatz.
Italia: Albino Baldan, Savino Dalla Puppa, Alberto Bozzato, Ferdinando Smerghetto, Montanino Nuvoli, Dino Nardin, Ottorino Enzo, Pier Attorese, Sergio Ghiatto.
Romania: Iosif Bergesz, Milivoi Iancovici, Stefan Konyelicska, Gheorghe Macinic, Ion Niga, Stefan Pongrátz, Alexandru  Rotaru, Stefan Somogyi, Ion Vladut.
Portugali: Felisberto Goncalves de Sousa Naia Fortes, Albino Simões Neto, Manuel da Cruz Regala, João da Silva Cravo, João da Naia Lemos, Carlos Roque da Benta, João Rodrigues da Paula, Zacarias Sarrazola Andias, José Matos Pinheiro.
Suomi: Tor Lundsten, Birger Andersson, Eero Lehtovirta, Yrjö Hakoila, Antti Arell, Harry Wikman, Esko Lyytikkä, Klaus Lampi, Toivo Räsänen.
Stéphane Bohli

| Stéphane Bohli> Henkilötiedot |
| --- | --- |
Syntynyt: 25. heinäkuuta 1983 
Kansalaisuus:   Sveitsi
Tennispelaaja
Pituus:  185 cm
Paino:  80 kg
Kätisyys:  oikea
Ammattilaisena:  2002–
Kaksinpeli
Paras sijoitus:  125. (5.7.2010)
Voitot/tappiot:  6–21
Grand Slam -turnauksissa
Yhdysvaltain avoimet:  1. kierros (2008)
Nelinpeli
Voitot/tappiot:  4–6
Aiheesta muualla
www.stephanebohli.com
ITF
ATP
Stéphane Bohli (s. 25. heinäkuuta 1983 Geneve) on sveitsiläinen tennispelaaja. Parhaimmillaan hän on sijoittunut ATP-maailmanlistalla sijalle 125 heinäkuussa 2010. Hän on edustanut Sveitsiä Davis Cupissa neljässä maaottelussa vuosina 2007–2008. Hän on voittanut kaksi ATP-haastajaturnausta kaksinpelissä.
Huhtikuussa 2008 Bohli voitti Lanzaroten ATP-haastajaturnauksen. Hän selviytyi vuoden 2008 Yhdysvaltain avoimien pääsarjaan, mutta hävisi ensimmäisellä kierroksella Jiří Vaněkille lukemin 6–3, 3–6, 2–6, 5–7. Toisen ATP-haastajaturnausvoittonsa hän saavutti Recanatissa heinäkuussa 2009.
Aiheesta muualla

Stéphane Bohlin kotisivut (Arkistoitu – Internet Archive) (ranskaksi)
Squishmallows

| Squishmallows |
| --- | --- |

Tuotetyyppi:  pehmolelu
Omistaja:  Kelly Toys Holdings
Alkuperämaa:  Yhdysvallat
Kotisivu:  https://shop.jazwares.com/pages/squishmallows/
Infobox OKNimi-testi OK: 
Squishmallows on Kelly Toys Holdings -yrityksen kehittämä lelutuotemerkki, johon kuuluu pehmoleluja ja lelusettejä. Squishmallowsit tunnetaan pyöreistä ja pehmeistä pehmoleluista, joita on yli 1000 erilaista. Pehmolelut perustuvat oikeisiin eläimiin, satuolentoihin ja herkkuihin. Jokaiselle Squishmallowsille on annettu nimi ja taustatarina, joka on kirjoitettu pehmolelun nimilappuun. Squishmallows on suunnattu kaikenikäisille, mutta lelujen ikäraja on 3+ vuotta. Squishmallows-pehmoleluja on eri kokoisia. Pienet Squishmallowsit ovat 13–19 cm, keskikokoiset 30 cm ja isoimmat 50 cm.
Historia

Kelly Toys Holdings perustettiin vuonna 1986, ja yrityksen pääkonttori sijaitsee Kaliforniassa Los Angelesin kaupungissa.
Yritys erikoistuu pehmolelujen tuottamiseen. 
Squishmallows-pehmolelut julkaistiin ensimmäistä kertaa Amerikassa vuonna 2017.
Kelly Toys Holdings -yrityksen johtaja Jonathan Kelly kertoi haastattelussa, miten hän sai inspiraationsa Squishmallowseihin Japanin matkallaan. Hän kertoi haluavansa kehittää japanilaisen kawaii-kulttuurin pohjalta tuotteen, joka vastaisi kyseisen kulttuurin pehmeyttä ja söpöyttä.
Vuonna 2020 pehmolelut saivat paljon suosiota koronaviruspandemian aikana TikTok-sovelluksen kautta. TikTok-sovelluksen käyttäjät julkaisivat videoita Squishmallows-kokoelmistaan, ja videot levisivät nopeasti. Hashtagilla #squishtok on noin 1,3 miljoonaa katsontakertaa.
Squishmallowseja myytiin ensin Kelly Toys Holdings -yrityksen verkkokaupan kautta, mutta nykyään pehmoleluja on saatavilla monilta eri jälleenmyynneiltä. Squishmallowseja myydään Amerikassa, Kanadassa, Meksikossa, Britanniassa, Australiassa ja kansainvälisesti Costco, PriceMart ja Toys "R" Us 
kaupoissa.
Suomessa pehmoleluja myydään useissa verkkokaupoissa sekä suomalaisissa jälleenmyynneissä.
Tuotteet

Squishmallows-brändin myydyin tuote on pehmolelut. Eläin- ja satuolentoteeman lisäksi osalla pehmoleluista on teemana juhlapäivä, kuten esimerkiksi halloween tai joulu. Peruspehmoleluista on myös tehty pienempiä ja käännettäviä pehmoleluversioita nimeltä Flip-A-Mallows, joilla on kaksi eri puolta.
Squishville-sarja on toinen Squishmallows-brändiin kuuluva tuote, jotka ovat peruspehmoleluihin verrattuna huomattavasti pienempiä. Squishville-lelut ovat Squishmallows-pehmoleluja muistuttavien hahmoja, jotka ovat kooltaan noin 6 cm. Squishville-tuotantoon kuuluu lisäksi lelusettejä, kuten taloja ja autoja. Squishville-leluille on tehty Youtube-kanava, 
johon on julkaistu mainoksia ja leluihin perustuvan animaatiosarjan jaksoja. 
Squishmallows on tehnyt yhteistyötä muiden tunnettujen yritysten kanssa. Squishmallows tuotti yhteistyökumppaneiden tunnetuista hahmoista pehmoleluja. Yhteistyökumppaneita ovat olleet muun muassa Disney, Hello Kitty ja Pokemon.
Keräily

Squishmallowsien suosion myötä pehmolelujen ympärille on muodostunut keräilykulttuuri. Squishmallowsin nettisivulla on sivu nimeltä Collector’s Guide,
josta voi katsoa pehmolelujen tietoja. Nettisivulle voi myös luoda oman käyttäjätilin, jolla voi pitää kirjaa omista pehmoleluista.
Squishmallowseille on tehty muun muassa Facebook-ryhmä, jossa on yli 800 jäsentä. 
Fanit keskustelevat Facebook-ryhmässä pehmoleluista sekä niiden myymisestä ja vaihtamisesta. Fanit kommunikoivat toistensa kanssa myös videoilla TikTok-sovelluksen kautta.
Jotkin Squishmallowsit ovat harvinaisempia kuin toiset. Yleisin syy pehmolelun harvinaisuudelle on niiden tuotannon rajoittaminen, jolloin sitä tuotetaan tietty määrä eikä sitä valmisteta myynnin jälkeen. Yksi harvinaisimmista Squishmallowseista on Jack the black cat, jota tuotettiin yhteensä vain 500 kappaletta. Yksittäisen Jack the black cat -pehmolelun hinta on ollut noin 1299.99 dollaria tai enemmän.
Aiheesta muualla

Squishmallowsin kotisivu
Spider-Man 2 (videopeli)

| Spider-Man 2 |
| --- | --- |

Kehittäjä:  Treyarch (GC, PS2 & Xbox) The Fizz Factor (PC) Digital Eclipse (GBA) Activisoin (NGE) Aspyr (Mac) Vicarious Visions (Nintendo DS & PSP)
Julkaisija:  Activision JP Taito (PS2 & DS) Nokia (NGE) JP Capcom (PSP)
Tuottaja:  Bill Dugan
Suunnittelija:  Tomo Moriwaki Akihiro Akaike
Säveltäjä:  Michael McCuistion Lolita Ritmanis
Pelimoottori:  Treyarchin patentoitu pelimoottori Unreal Engine 2.0 (PC)
Julkaistu:   28. kesäkuuta 2004 Windows, PlayStation 2, Xbox, GameCube NA 28. kesäkuuta 2004 EU 9. heinäkuuta 2004 JP 30. syyskuuta 2004 Game Boy Advance NA 29. kesäkuuta 2004 EU 9. heinäkuuta 2004 N-Cage NA 6. heinäkuuta 2004 EU heinäkuu 2004 N-Cage NA 16. elokuuta 2004 Nintendo DS NA 16. marraskuuta 2004 JP 6. tammikuuta 2005 AU 24. helmikuuta 2005 EU 11. maaliskuuta 2005 PlayStation Portable NA 15. maaliskuuta 2005 EU 1. syyskuuta 2005 JP 26. lokakuuta 2006 
Lajityyppi:  toiminta, avoin pelimaailma
Pelimuoto:  yksinpeli
Ikäluokitus:  ACB: M / PGGBA, DS CERO: A ESRB: T / EPC PEGI: 12+ / 7+DS / 3+GBA
Alusta:  Microsoft Windows, PlayStation 2, Xbox, Nintendo GameCube, Game Boy Advance, N-Gage, Mac OS X, Nintendo DS, PlayStation Portable,
Jakelumuoto:  DVD, CD, UMD, optinen levy, pelikasetti
Lisää peliartikkeleitaVideopelien teemasivulla
Infobox OK      : 
Spider-Man 2 on alun perin vuonna 2004 julkaistu toimintapeli, joka perustuu elokuvaan Spider-Man 2 – Hämähäkkimies 2. Peli on julkaistu usealle alustalle.
Kuvaus

Spider-Man 2 on edeltäjäänsä nähden laajempi. Pelaaja voi seikkailla haluamissaan paikoista ilman suurempia liikkumisrajoja. PlayStation 2-, Nintendo GameCube- ja Xbox-versioissa pelaaja voi pelata vapaasti Manhattanilla, Rooseveltissa, Ellis’ssa ja Liberty Islands’ssa. Muilla alustoilla peli on enemmän linearisempaa, lisäksi Windows-versio on suunnattu nuoremmille pelaajille.
Vihollisista mukaan on otettu elokuvassa esiintyneen Tohtori Mustekalan lisäksi Tärisyttäjä, Sarvikuono ja Mysterio. Katurikollisilla on käytössään käsiaseita, konepistooleja ja sorkkarautoja.
Äänirooleissa

| 0 | 1 | 2 |
| --- | --- | --- |
|  Tobey Maguire  | … |  Peter Parker / Hämähäkkimies   |
|  Kirsten Dunst  | … |  Mary Jane Watson   |
|  Alfred Molina  | … |  Otto Octavius / Tohtori Mustekala   |
|  Bruce Campbell  | … |  matkaopas, Usher   |
|  Charles Klausmeyer  | … |  John Jameson, sivuäänet   |
|  Holly Fields  | … |  Musta Kissa   |
|  Mindy Sterling  | … |  May-täti   |
|  John DiMaggio  | … |  Sarvikuono   |
|  Michael Beattie  | … |  Tärisyttäjä, sivuäänet   |
|  Josh Keaton  | … |  Harry Osborn, toimittaja #1   |
|  James Arnold Taylor  | … |  Mysterio, sivuäänet   |
|  Joe Alaskey  | … |  tohtori Curt Connors   |
|  David Sobolov  | … |  Tärisyttäjän kätyri, jalokivivaras   |
|  Jeff Coopwood  | … |  Joseph ”Robbie” Robertson   |
|  Larry Huffman  | … |  areenan kuuluttaja   |
|  Jay Gordon  | … |  J. Jonah Jameson, Gallo   |
|  Loren Lester  | … |  tohtori Parker   |
|  Bethany Rhoades  | … |  Betty Brant, lapsi, sivuäänet   |
|  Gary Anthony Sturgis  | … |  Luke Cage   |
Aiheesta muualla

Virallinen sivu (Arkistoitu – Internet Archive)
Spider-Man 2 (videopeli) Internet Movie Databasessa (englanniksi)
Steven Naismith

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Steven John Naismith
Syntymäaika: 14. syyskuuta 1986 (ikä 38)
Syntymäpaikka:  Irvine, Skotlanti
Pelipaikka: hyökkäävä keskikenttä/hyökkääjä
Pituus: 178 cm
Seura
Seura:  Heart of Midlothian
Seurat
| Vuodet | Seura | O | (M) |
| 2003–2007 |  Kilmarnock | 114 | (35) |
| 2007–2012 |  Glasgow Rangers | 141 | (33) |
| 2000–2016 |  Everton | 103 | (18) |
| 2016– |  Norwich City |  |  |
Maajoukkue
| 2007– |  Skotlanti | 45 | (7) |
 Seurajoukkueuran tilastot kattavat vain kansalliset sarjat, päivitetty 19. tammikuuta 2016.  Maajoukkueuran tilastot päivitetty 8. marraskuuta 2018.
Steven Naismith (s. 14. syyskuuta 1986 Irvine, Skotlanti) on skotlantilainen jalkapalloilija. Hän on keskikenttäpelaaja ja kuuluu  Norwich Cityn pelaajistoon mutta pelaa kauden 2018–2019 lainasopimuksella skotlantilaisseura Heart of Midlothianissa, jossa hän pelasi myös edellisen kevään. Hän on pelannut Skotlannin maajoukkueessa 45 ottelua ja tehnyt niissä seitsemän maalia.
Solid Edge

| Solid Edge |
| --- | --- |


Kehittäjä:  Siemens PLM Software (aiemmin UGS)
Kehityshistoria
Vakaa versio:  ST6 / Heinäkuu 2013
Tiedot
Ohjelmistotyyppi:  tietokoneavusteinen suunnittelu
Alusta:  Windows, Linux, Unix
Lisenssi:  omisteinen ohjelmisto
Aiheesta muualla
Verkkosivusto
Solid Edge on parametrinen tietokoneavusteisen suunnittelun ohjelmisto. Ohjelma on suunnattu tuotekehityksen, suunnittelun ja valmistuksen tarpeisiin. Ohjelma sisältää osamalli-, ohutlevy-, kokoonpano- ja työpiirustussovellusten lisäksi useita suunnittelumoduleita. Uusimmissa versioissa (2008-) perinteisen historiapohjaisen mallinnustekniikan (Ordered) lisäksi on tarjolla historiavapaa piirrepohjainen Sychronous-mallinnustekniikka (Synchronous Technology).
Solid Edge sisältää sekä perinteisen (Traditional) että Synchronous-mallinnustekniikan. Käyttäjä valitsee millä tekniikalla malli mallinnetaan. Kokoonpanoihin tämä valinta ei vaikuta, niihin voidaan tuoda sekä perinteisiä että Synchronous-osamalleja.
Historiaa

Intergraph julkaisi Solid Edgen ensimmäisen version vuonna 1995. Sheet metal -ohutlevysovellus esiteltiin versiossa V3.5. UGS vaihtoi ACIS-mallinnusytimen Parasolidiin versiossa V5. Vuonna 2007 Automation & Drives Division of Siemens AG osti UGS:n ja Solid Edgen tuotantoyksikön nimi muutettiin Siemens PLM Softwareksi. Siemens julkaisi ensimmäisen Solid Edge with Synchronous Technology -version vuonna 2008, lyhyemmin Solid Edge ST.
Perinteinen mallinnus

Perinteisellä tekniikalla mallinnetulla mallilla on historia. Mallinnuksen edetessä mallinnusvaiheet tallentuvat mallin historiarakenteeseen. Jälkimmäisenä tehdyt vaiheet pohjautuvat edellisiin. Editoitaessa mallia mennään historiassa taaksepäin vaiheeseen, jota halutaan muokata. Editoinnin lopuksi kyseisen vaiheen jälkeiset piirteet lasketaan uudelleen.
Uudelleenlaskenta vie paljon aikaa, varsinkin monimutkaisilla ja isoilla malleilla. Muilla ohjelmilla mallinnettujen mallien editoiminen perinteisellä tekniikalla on CAD-ohjelmille  suuri haaste. Vieraan formaatin sisäänluvussa ei pystytä muodostamaan tarkkaa historiarakennetta, jota muokata. Toisaalta perinteisellä mallinnustekniikalla on helppoa hallita monimutkaisia piirteitä juuri historiaominaisuutensa johdosta.
Synchronous-mallinnus

Synchronous-tekniikalla mallinnettaessa mallille ei synny historiaa. Synchronous-mallinnus etenee samaan tapaan kuin perinteinen. Ensin piirretään sketsiin profiili, jota käytetään piirteitä luotaessa. Sketsi tallentuu joidenkin piirteiden tietoihin, mutta yleensä piirrettä muokataan muilla tavoin kuin sketsiä muokkaamalla.
Tilavuusmallia editoidaan suoraan mallin geometriaan vaikuttavien ratin, mittojen tai Live Section -poikkileikkausten avulla.  Ratti-hallintatyökalulla määrätään mitä kohdetta siirretään tai kierretään, kuinka paljon ja mihin suuntaan. Sketseihin asetetut mitat siirtyvät mallia muokkaaviksi PMI-mitoiksi. 3D-geometriaa muokkaavia mittoja voidaan myös lisätä tilavuusmalliin. Live Section -työkalulla luodaan muokattava sketsityyppinen poikkileikkaus haluttuun kohtaan. Editoitaessa mallin toiminnallisuutta hallitaan, kuten symmetriaa tai lieriöpintojen samankeskisyyttä, LiveRules-toiminnon avulla. Synchronous-tekniikalla vältetään historiasta johtuva uudelleenlaskenta. Tämän ansiosta vieraiden formaattien editointi on monissa tapauksissa yhtä nopeaa ja monipuolista kuin oman formaatin.
Version V20 jälkeen julkaistuissa Solid Edge ST -versioissa Synchronous-tekniikkaa hyödynnetään osamallinnuksessa sekä kokoonpanossa. Versiosta ST2 alkaen on käytettävissä myös Synchronous-ohutlevymallinnus, sekä osa- ja kokoonpanotilojen lukuiset parannukset.
Saatavilla olevia moduuleita

Simulation Express, integroitu kevyt FEM-sovellus
Simulation, integroitu FEM-sovellus
XpresRoute, putkistosuunnittelu
Wire Harness, kaapelisuunnittelu
Frame, runkosuunnittelu
Mold Tooling, muottisuunnittelu
Family of Part ja Family of Assmeblies, komponentti- ja tuoteperheet
Standard Parts, vakio-osa -kirjasto
WebPublisher, malleista 3D-HTML -malleja
Machinery Library, komponenttikirjasto
Piping Library, komponenttikirjasto
ERA, "Explode, Render, Animate"
Engineering Reference, suunnittelijan käsikirja
Insight XT, Sharepointin päälle rakennettu PDM-ohjelmisto
Teamcenter PLM-ohjelmisto
Aiheesta muualla

Wikimedia Commonsissa on kuvia tai muita tiedostoja aiheesta .
Solid Edge valmistajan sivut
Solid Edge steps up to surfacing (Arkistoitu – Internet Archive)
Squeeze

Squeeze (2020)
Squeeze on englantilainen uuden aallon power pop -yhtye, joka oli suosituimmillaan 1970-luvun lopulla. Yhtye perustettiin Lontoossa vuonna 1974. Se toimi vuosina 1974–1982, 1985–1999 ja teki paluun esiintymislavoille vuonna 2007. Squeezen menestyneimpiä singlejä olivat "Cool for Cats", "Up the Junction" ja "Labelled With Love".
Squeezen alkuperäiskokoonpano oli Chris Difford (kitara, laulu, sanoitukset), Glenn Tilbrook (laulu, kitara, sävellykset), Jools Holland (koskettimet) ja Paul Gunn (rummut). Yhtye nimettiin The Velvet Undergroundin samannimisen albumin mukaan.
Diskografia > Studioalbumit

U.K. Squeeze, maaliskuu 1978
Cool for Cats, maaliskuu 1979
Argybargy, helmikuu 1980
East Side Story, toukokuu 1981
Sweets from a Stranger, toukokuu 1982
Cosi Fan Tutti Frutti, elokuu 1985
Babylon and On, syyskuu 1987
Frank, syyskuu 1989
Play, elokuu 1991
Some Fantastic Place, syyskuu 1993
Ridiculous, marraskuu 1995
Domino, marraskuu 1998
Spot the Difference, 2010
Cradle to the Grave, 2015
The Knowledge, 2017
Diskografia > EP

Packet of Three, heinäkuu 1977, uudelleenjulkaistu marraskuussa 1979
Diskografia > Livealbumit

A Round and a Bout, maaliskuu 1990
Live at the Royal Albert Hall, 1999
Five Live, marraskuu 2007
Diskografia > Kokoelmat

6 Squeeze Songs Crammed Into One Ten-Inch Record (kaksi brittiläistä Squeeze singleä, 3 remiksattua Cool For Cats singleä ja "Goodbye Girl" live, julkaistu Yhdysvalloissa) 1979
Singles – 45's and Under, marraskuu 1982
Classics, Vol. 25, 1987
Greatest Hits, huhtikuu 1992
Piccadilly Collection, elokuu 1996
Excess Moderation, marraskuu 1996
Six Of One... (6-CD box set), lokakuu 1997
Master Series, marraskuu 1998
Up The Junction, elokuu 2000
Big Squeeze: The Very Best Of Squeeze, kesäkuu 2002
Gold (uudelleennimetty pohjoisamerikkalainen painos Big Squeezesta), 2005
The Squeeze Story, kesäkuu 2006
Essential Squeeze, huhtikuu 2007
Aiheesta muualla

Squeezefan.com
The Squeeze Archive (Arkistoitu – Internet Archive)
http://www.squeezeofficial.com/
Squeeze Myspacessa (englanniksi)
Storkeegen

Storgeegenin jäänteet vuonna 2015
Storkeegen oli tammi, joka sijaitsi Jægerspris Nordskovissa, lähellä Jægersprisin kaupunkia Sjællandin saaressa, Tanskassa. Storkeegenin jäänteet sijaitsevat samassa metsässä kuin Kongeegen ja Snoegen. Muinaisesta tammesta on jäljellä vain pala rungosta. Vuonna 1974 runko murtui alimman oksan yläpuolelta neljän metrin korkeudesta. Koska alin oksa säilyi, puu pystyi elämään vuoteen 1981 asti, jolloin se kuoli lopullisesti myrskyn seurauksena. Puun on arvioitu olleen 800 vuotta vanha.
Storkeegen on saanut nimensä kattohaikaran pesästä, joka rakensi pesänsä puuhun joskus 1800-luvulla. Vuonna 1843 taidemaalari Peter Christian Thamsen Skovgaard maalasi Storkeegenin ja antoi tälle maalaukselle nimen Eg med Storkerede i Nordskoven ved Jægerspris. Tästä teoksesta tuli osa Tanskan kuninkaallista kokoelmaa.